kardosdrur/scandi-wiki huggingface dataset:
Fabienne Tomasini

Fabienne Tomasini (født 14. maj 1997 i Lustenau, Østrig) er en kvindelig østrigsk håndboldspiller, der spiller for schweiziske LC Brühl Handball i Spar Premium League og Østrigs kvindehåndboldlandshold, som højre fløj.

Meritter 
Spar Premium League:
Vinder: 2019
SuperCupsieger:
Vinder: 2019

Referencer

Eksterne henvisninger 

Håndboldspillere fra Østrig
Håndboldspillere fra LC Brühl Handball
Stenkorset på Kvitsøy

Stenkorset  på Kvitsø, også kendt som Kvitsøykrossen der ligger ved bebyggelsen Leiasundet i kommunen Kvitsøy vest for Stavanger i Norge og er øgruppens mest  kendte fortidsminde. Det er 3,9 meter højt, og et af de højeste af sin slags i landet. Korset er let synlig fra sejlruten og har derfor i alle år været et kendt sømærke. 

Ingen ved med sikkerhed, hvornår korset blev sat op, men det må være mindst 1000 år gammelt. Det er lutret af saltvand og vind. Nogle mener, at engelske missionærer kan have rejst korset allerede i 900-tallet, men det kan også være ældre. Siden har det været et sømærke for søfarere, fra vikingtiden til i dag. Snorre Sturlason fortæller, at Erling Skjalgsson og Olav Haraldsson gjorde et forlig ved korset i 1016.

Kilder og henvisninger 

 

Kvitsøy
Norges historie
Aftale (parti)

Aftale (Polsk: Porozumienie) er et polsk konservativt og liberalkonservatistisk politisk parti. Partiet blev stiftet i 2017 af polens vicepremierminister og minister for videnskab og videregående uddannelser Jarosław Gowin som en udvidelse af stifterens tideligere parti Polen Sammen.
Partiet er en del af en koalition sammen med Lov og Retfærdighed, Det forenede Polen, Republikansk parti, Frihed og Solidaritet og Polens Folkeparti "Piast" ved navn Forenede Højre.

Mandater i Sejm og senatorer 
Mandater i Sejm:
 Mieczysław Baszko
 Kamil Bortniczuk
 Stanisław Bukowiec
 Michał Cieślak
 Anna Dąbrowska-Banaszek
 Jadwiga Emilewicz
 Jarosław Gowin
 Andrzej Gut-Mostowy
 Wojciech Maksymowicz
 Iwona Michałek
 Wojciech Murdzek
 Marcin Ociepa
 Grzegorz Piechowiak
 Andrzej Sośnierz
 Magdalena Sroka
 Włodzimierz Tomaszewski
 Michał Wypij
 Jacek Żalek
 

Senatorer :
 Tadeusz Kopeć
 Józef Zając

Referencer 

Politiske partier i Polen
Etableret i 2017
Det Forenede Polen

Det forenede Polen (Polsk: Solidarna Polska, alternativ oversættelse: Solidaritet Polen) er et polsk ekstremt højrefløj, Katolsk-nationalistisk politisk parti.

Partiet er indgået i en koalition sammen med Lov og Retfærdighed, Aftale, Republikansk parti, Frihed og Solidaritet og Polens Folkeparti "Piast" ved navn Forenede Højre.

I 2020 var koalitionen det Forenede Højre ved at kollapse, da en strid mellem Lov og Retfærdighed og Det forenede Polen bryd ud. Striden mellem de to partier kan føreres tilbage 2011, da Zbigniew Ziobro og andre fra Lov og Retfærdighed blev smidt ud af partiet. De ekskluderede politiker dannede det katolske og stærkt højreorienterede parti Det forenede Polen. Der har lige siden forgåret en rivalisering mellem de to partileder Jarosław Kaczyński som bryd ud, da Det forenede Polen ikke ville stemme for en dyrelov som Lov og Retfærdighed havde fremsat.

Partiets leder er den populære og kontroversielle justitsminister Zbigniew Ziobro. Han stod blandt andet bag, at trække Polen ud af Istanbul- konventionen som Ziobro siger er baseret på "Bøsse-ideologi".

Det forenede Polen er mere højreorienterede end Lov og Retfærdighed.

Valgresultater

Sejm

Referencer 

Politiske partier i Polen
Etableret i 2012
Carnot-kredsproces

En Carnot-kredsproces er en termodynamisk kredsproces, der opnår den maksimale nyttevirkning, som dog stadig er under 1. Bortset fra på mikroskopisk niveau kan en Carnot-motor ikke fremstilles i virkeligheden, men den står som den teoretisk øvre grænse for varmekraftmaskiners effektivitet jf. Carnots sætning.

Carnot-processen blev formuleret af Sadi Carnot (1796-1832).

Kredsprocessen 
Under Carnots cyklus bliver en idealgas udsat for kompression og ekspansion, og processen kan deles op i fire delprocesser. Motoren er i kontakt med et varmt reservoir med temperaturen  ( for Hot) og et koldt med temperaturen  ( for Cold).
 I starten (1) har gassen den høje temperatur  og udvides derfra isotermt, så temperaturen holdes konstant. Derved modtager gassen varmen  fra det varme reservoir. Den overførte varme under en isoterm ekspansion af en idealgas er givet ved:

hvor  er stofmængden,  er gaskonstanten, og  er volumen.
 Gassen ekspanderer nu yderligere (2-3) adiabatisk, indtil temperaturen af gassen er faldet til . For en adiabatisk ekspansion gælder det, at:

og derfor er forholdet mellem temperaturerne givet ved:

 I den tredje proces komprimeres gassen nu (3-4) igen isoterm, hvilket får gassen til at afgive varmen  til reservoiret. Som før er denne varme givet ved:

hvor det negative fortegn angiver, at varmen forlader gassen.
 Til sidst komprimeres gassen adiabatisk for at komme tilbage til tilstand 1 med temperaturen . Det gælder altså, at

Forholdet mellem  og  kan nu udledes. Fra de isoterme processer ses det, at:

Fra de adiabatisk processer vides det, at volumenerne er relateret ved

Omarrangeringen af ligningen viser:

Da disse to brøker altså i virkeligheden er ens, forsimples udtrykket for varmeoverførslerne:

Jo større temperaturforskel, jo større er forskellen i varmeoverførsel. Denne ligning kan bruges til at definere temperatur.

Arbejde og nyttevirkning 
Nyttevirkningen  kan nu beregnes. Den er defineret som forholdet mellem den tilførte varme , og det effektive arbejde ydet på omgivelserne :

Arbejdet kan findes ved at udnytte, at en fuldendt kredsproces har bevaret den indre energi, og at tilført arbejde derfor er minus den tilførte varme:

Arbejde på gassen regner arbejde på omgivelserne som negativ:

Og den tilførte varme må blot være:

Arbejdet, som kommer ud af en Carnot-motor, er altså:

Dette indsættes i udtrykket for nyttevirkningen:

Vha. lign.  kan varmen erstattes med temperaturerne:

Jo større temperaturforskel, jo bedre er varmeudnyttelsen altså. En nyttevirkning på 1 er en 100 % omdannelse af varme til arbejde, men det ses, at 100 % ikke kan opnås for endelige temperaturer.

Carnot-varmepumpe 
Hvis en Carnot-proces forløber omvendt, udføres et arbejde for at transportere varme fra et koldt reservoir til et varmt. En omvendt Carnot-motor er således en varmepumpe. Nyttevirkningen er da også omvendt, da den beskriver, hvor meget varme kan pumpes i forhold til arbejdet:

Det ses, at en Carnot-varmepumpe har en nyttevirkning på over 1.

Kildehenvisninger 

Termodynamiske kredsprocesser
Krystalverdenen

Krystalverdenen (originaltitel The Crystal World) er en science-fiction roman skrevet af den britiske forfatter J. G. Ballard fra 1966.

Bogen er oversat til dansk af Finn Andersen. 

Historien omhandler en læge, der forsøger at komme dybt ind i junglen til en afsondret behandlingssted for spedalskhed. Mens han forsøger at komme frem til sit mål, leder hans kaotiske vej ham til at forsøge at indse, et apokalyptisk fænomen i junglen, der krystalliserer alt den rører.

Ballard havde tidligere brugt temaet med den apokalyptiske krystallisering i sin korthistorie  "The Illuminated Man" fra 1964 (inkluderet i The Terminal Beach), der foregår samme sted som Krystalverdenen.

Richard A. Lupoff beskrev The Crystal World som den bedste af Ballards "katastroferomaner" og at den var "idiosynkratisk men meget effektiv [og] en meget vigtigt science-fiction bog."

Referencer 

Romaner fra England
Litteratur i 1966
Hommersåk

Hommersåk (efter gården Hommersand) er centrumsområdet i bydelen  Riska bydel i Sandnes kommune i Rogaland  fylke i Norge. Byen  har  indbyggere, og ligger ca. 13 km nordøst for Sandnes centrum, i enden af Riskafjorden, en fjordarm som fra mundingen af Gandsfjorden fører omkring tre km mod sydøst mellem fastlandet og øen Uskjo (Usken) .   Riska er en af 13 bydele i Sandnes. Riska var en del af Hetland kommune frem til denne blev lagt sammen med Stavanger 1. januar 1965. Der er gode hurtigbådsforbindelser til Stavanger og der er  udstrakt pendling der til.

Med rødder tilbage til omkring år 750  kan byen byde på både historie og rekreation. Blandt de første kristne gravfund i Norge kan fundet af et kors på Frøyland, omkring 1 kilometer fra Hommersåk centrum dateres tilbage til 750. Dette var 150 år før kristningen af Norge for alvor gik i gang.

Hommersåk i Riska som by siges at være lige så gammel som den første kirke på stedet, Riska gamle kirke. Den blev rejst i 1877. Fra dette år begyndte bygden for alvor at udvikle sig til en by, og industrialiseringen tog fart med omfattende industrivirksomhed, bladt andet siledolie- og gødningsproduktion, bådbygning, trævareindustri og  tekstilindustri mv. I dag er det stort set kun handelerhverv i Hommersåk i Riska.

Kilder og henvisninger 

Byer i Rogaland
Sandnes
Laufás-Edda

Laufás-Edda (Edda Magnúsar Ólafssonar) er en redigeret udgave af Snorri Sturlusons Yngre Edda fra 1600-tallet, som er bevaret i adskillieg islandske manuskripter.

Laufás Edda blev samlet af den islandske præstog digter Magnús Ólafsson (ca. 1573–1636) efter anmodning fra den islandske forsker og antikvar Arngrímur Jónsson. Magnús begyndte med at arbejde i Auðkúla i 1607, efter han var blevet afskediget som sognepræst, og han færdiggjorde sin nye redigerede udgave af Eddaen i vinteren 1608–09. Magnús kom snere til at tjene som præst i Laufás sogn på det nordlige island, og derfor omtales han udgave af Eddaen normalt som Laufás-Edda.

Meningen med hans arbejde var at skabe en systematisk og encyklopædisk version af Snorri Sturlusons Yngre Edda. Laufás-Edda er en omarrangeret redigeret udgave af Sturlusons værk. Myterne i Gylfaginning bliver præsenteret som en serie eksepmler (dæmisögur) og kenningerne fra Skáldskaparmál er listet alfabetisk efter emne. Den sidste del, Háttatal, blev ikke inkluderet.

Som følge af dens store popularitet kom Laufás-Edda til at danne grundlag for den første tryke version af Yngre Edda; Peder Hansen Resens Edda Islandorum. Resens udgave bestod også af en oversættelse til dansk og latin. Laufás-Edda blev en et populært referenceværk for digtere og antikvarer, hvor den tjente som encyklopædi for forskning i både myter og eddadigtning.<ref>Margaret Clunies Ross and Lars Lönnroth, The Norse Muse: Report from an International Research Project  (Alvíssmál 9. 1999) 3–28 (pdf), here pp. 8–11.]</ref>

 Referencer 

 Litteratur 
Anthony Faulkes, ed., Two Versions of Snorra Edda from the 17th Century, 1: Edda Magnúsar Ólafssonar (Laufás Edda); 2: Edda Islandorum: Völuspá, Hávamál (Reykjavík: Stofnun Árna Magnússonar á Íslandi, 1979)
Faulkes, Anthony   (1993) Magnusarkver: The writings of Magnus Olafsson of Laufas (Reykjavík : Stofnun Árna Magnússonar)  
Adalsteinsson, Ragnar Ingi  (2014)  Traditions and Continuities: Alliteration in Old and Modern Icelandic Verse'' (University of Iceland Press)

Eksterne henvisninger 
Newly discovered manuscript of Magnús Ólafsson’s Edda
Specimen Lexici Runici compiled by Magnús Ólafsson
Magnús Ólafsson biografi (In Danish)

Nordiske sagaer
Nordisk litteratur fra middelalderen
Komtesse Ingrid von Pfeil und Klein-Ellguth

Komtesse Ingrid Alexandra Irma Astrid Benedikte von Pfeil und Klein-Ellguth, (født 16. august 2003, på Rigshospitalet i København) er Prinsesse Alexandra af Berleburg og grev Jefferson von Pfeils andet og yngste barn.   Hun er oldebarn af dronning Ingrid og barnebarn af prinsesse Benedikte.

Dåb 
Komtesse Ingrid blev døbt på  Schloss Berleburg, Berleburg, Tyskland.
Hendes faddere er: 
Kronprins Frederik 
Prins Georg af Sayn-Wittgenstein-Hohenstein
Martin Bleyer 
Prinsesse Alexia af Grækenland og Danmark 
Prinsesse Nathalie zu Sayn-Wittgenstein-Berleburg 
Grevinde Bettina von Pfeil und Klein-Ellguth

Kilder og henvisninger

Huset Sayn-Wittgenstein
Førre

Førre eller Førdesfjorden er en by i Tysvær kommune i Rogaland fylke i Norge øst for Haugesund. Byen har 	3.868 indbyggere pr 1. januar 2019, og ligger i enden af Førresfjorden med Kolnes i vest, Stakkestad i nord, Frakkagjerd i øst og Stegaberg i syd og ligger dermed i den vestlige og ydre del af Tysvær kommune.

Førre har formentlig  navnet fra ordet Førde som  kommer af det norrøne firði, som betyder fjord, og navnet Førde er brugt som navn på gårde inderst i fjorde, mange steder i Vestnorge. Førde er også brugt som del af navnet på flere fjorde, og som familienavn. Førre består i dag   af  Førre Terrasse  og  Førre Hageby. Førre kirke, som blev bygget i 1893, ligger i Førre.

Kilder og henvisninger 

Tysvær
Byer i Rogaland
Joe's Garage

Joe's Garage er en tre-delt rockopera indspillet af den amerikanske musiker Frank Zappa i september og november 1979. Oprindeligt frigivet som to separate studioalbummer på Zappa Records, projektet blev senere gendannet og genudgivet som en tredobbelt alboksæt, Joe's Garage, Acts I, II & III, i 1987.

Spor

Akt I

Akt II

Akt III

Referencer 

Album fra USA
Album fra 1979
Cecilie Gormsen

Cecilie Gormsen (født 14. februar 1988) er dansk journalist, uddannet i 2013 fra Danmarks Medie- og Journalisthøjskole. Cecilie Gormsen er redaktionschef og fhv. forsideredaktør på Altinget. Tidligere har Gormsen skrevet på Berlingske. Siden 2015 har hun haft ansvaret for Altingets forside, inden hun blev redaktionschef.

Som redaktionschef har Gormsen bl.a. måtte forsvare Altinget i sager vedrørende genpublicering af nyheder.

Referencer

Eksterne henvisninger 
Twitterbruger: @CecilieGormsen

Journalister fra Danmark
Samtykke

Et samtykke er det at erklære sig enig i eller give sin tilslutning eller tilladelse til et forslag, en anmodning, en ordning eller deslige. Begrebet findes i daglig tale og har specifikke definitioner inden for jura, medicin, forskning og seksuelle forhold.

Typer 

 Et udtrykkeligt samtykke er et, der er klart og tydeligt angivet, snarere end underforstået. Det kan gives skriftligt, ved tale (mundtligt) eller nonverbalt, f.eks. ved en klar gestus, såsom et nik. Ikke-skriftligt udtrykkeligt samtykke, som ikke er beviset for vidner eller en lyd- eller videooptagelse, kan bestrides, hvis en part benægter, at det blev givet.
 Formodet samtykke er samtykke, der udledes af en persons handlinger og kendsgerningerne og omstændighederne i en bestemt situation (eller i nogle tilfælde ved en persons tavshed eller passivitet). Nogle eksempler inkluderer entydigt at opfordre til eller indlede seksuel aktivitet eller den underforståede samtykke til fysisk kontakt fra deltagere i en hockeykamp eller at blive overfaldet i en boksekamp.
 Informeret samtykke inden for medicin er samtykke givet af en person, der har en klar forståelse af de faktiske omstændigheder, implikationer og fremtidige konsekvenser af en handling. Udtrykket bruges også i andre sammenhænge, såsom i samfundsvidenskabelig forskning, når deltagerne bliver bedt om at bekræfte, at de forstår forskningsproceduren og samtykker til den, eller i sex, hvor informeret samtykke betyder, at hver person, der udøver seksuel aktivitet, er opmærksom på enhver risiko for seksuelt overførte infektioner og sygdomme, de måtte udsætte sig for.
 Enstemmigt eller generelt samtykke fra en gruppe af flere parter (f.eks. en forening) er samtykke givet af alle parter.
 Stedfortrædende samtykke giver en beslutningstager mulighed for at forsøge at fastlægge den afgørelse, som en inhabil person ville have truffet, hvis han eller hun var kompetent.

Se også 
 Seksuel lavalder
 Sociokrati
 Victim blaming

Referencer

Eksterne henvisninger 

Autonomi
Etik
Medicinsk etik
Retsvidenskab
Jura
Aftaleret
Juridiske begreber
I'm a King Bee

I'm A King Bee er en sang fra 1957 skrevet og indspillet af Slim Harpo. I 2008 modtog Slim Harpos original en Grammy Hall of Fame Award.

Coverversioner 

 Eddie Meduza
 Muddy Waters
 The Rolling Stones
 Pink Floyd
 John Belusi
 The Doors
 Kenny Wayne Shepherd
 Frank Marino & Mahogany Rush
 The Stone Foxes
 Peter Frampton Band
 Grateful Dead
 M.A. Numminen (på finsk: "Well, olen King Bee")

Referencer 

Sange fra 1957
Singler fra 1957
Eddie Meduza-sange
Sange fra USA
Rock and roll-sange
National Bevægelse (Polen)

National Bevægelse (Polsk: Ruch Narodowy) er et polsk nationalistisk politisk parti. Partiet blev oprindeligt oprettet som en politisk alliance men blev i 2012 til sit eget parti. Partiet er en del af en koalition sammen med KORWiN og Forbund for den Polske Krone ved navn Forbund for Frihed og Uafhængighed.

Partiet er stor modstander af LGBT-rettigheder og pro-LGBT-marcher. Partiets ledere har haft kaldt homoseksualitet en "sygdom" og arrangere ofte moddemonstrationer.

Valgresultater

Sejm

Præsidentvalg 

Politiske partier i Polen
Moules-frites

Moules-frites eller moules et frites (; ) er en ret fra Belgien: muslinger og pommes frites. Navnet er fransk. Moules er muslinger, frites er pommes frites. Det betragtes som Belgiens nationalret.

Baggrund 
Moules-frites stammer fra Belgien. Den blev til ved at kombinere muslinger, en populær og billig madvare der blev spist ved den flamske kyst, og stegte kartofler der blev spist om vinteren, når det ikke var fisk eller anden mad at få.

Både i Belgien og Nordfrankrig fås moules-frites på de fleste jævne restauranter. Ifølge en undersøgelse foretaget af TNS blev moules-frites den næstmest udbredte livret i Frankrig med 20 procent af stemmerne, mod magret de canards 21 procent.

I gennemsnit spises mellem 25.000 og 30.000 ton muslinger hvert år i Belgien som moules-frites. Mange af muslingerne, der spises i Belgien, kommer fra muslingebrug i det nærliggende Zeeland i Nederlandene.

Tilberedning

Moules 
Nogle almindelige varianter:

 Moules marinières: Sandsynligvis den mest almindelige og internationale opskrift, med hvidvin, skalotteløg, persille og smør.
 Moules natures: Muslingerne dampes med selleri, porre og smør.
 Moules à la crème: En anden almindelig opskrift, hvor saucen jævnes med mel og fløde.
 Moules parquées: En ret fra Bruxelles: rå muslinger serveres i skallen med en citron-sennepsauce.
 Moules à la bière: Muslinger tilberedt i sauce med øl i stedet for hvidvin.
 Moules à l'ail: Muslinger med skivet eller hakket hvidløg.

Mindre almindeligt ses fusionsvarianter, hvor bouillonen kan være smagt til med fremmede ingredienser som Espelette-chili eller Pernod. De kan også serveres med mosselsaus af mayonnaise, sennep og eddike.

Frites 
"Frites eller friet spiller en vigtig rolle i belgisk kultur og køkken. I Belgien foretrækkes bintje-kartofler til pommes frites på grund af deres høje stivelsesindhold. De bliver typisk dobbeltstegt (stegt, afkølet og stegt igen) for at gøre dem bløde i midten og sprøde på ydersiden.

 Servering Moules og frites'' serverest hver for sig for at undgå, at pommes frites bliver bløde af saucen. Ofte serveres muslingerne i den gryde, de er tilberedt i. En tallerken stilles gerne frem til de tomme muslingeskaller.

Referencer

Litteraturliste

Eksterne henvisninger 

Madretter
Havmad
Mad fra Belgien
Mad fra Frankrig
Nationalretter
IFK Hässleholm

IFK (Idrætsforeningen Kammeraterne) Hässleholm/Hesselholm, er en fodboldklub fra købstaden Hesselholm i den såkaldte snaphanebygd i Gønge herred i Skåne, ved den gamle dansk-svenske rigsgrænse, stiftet den 20. juni 1905. I 1910'erne var klubben en af de bedste i Sverige, hvor man vandt det såkaldte Kammerat-mesterskabet i 1919 og det skånske mesterskab i 1918. Hesselholm-Kammeraterne har spillet i den næstbedste svenske række fra 1970'erne til 1990'ere, og klubbens største succes kom i 1993, da de spillede kvalifikationskampe til den bedste svenske række Allsvenskan, men mislykkedes.

Spillerdragten er i dag gul-sort stribede bluser og sorte bukser, men den oprindelige er burgunderfarvede bluser og hvide bukser.

Spillere 
Blandt klubbens kendte spillere er:
 Jon Jönsson
 Anders Linderoth
 Peter Crouch

Referencer 

Fodboldklubber i Sverige
Etableret i 1905
Kurs (økonomi)

En kurs er prisen på et værdipapir, f.eks. en aktie, en obligation eller et pantebrev, eller på en fremmed valuta.

Udtrykket bruges også i overført betydning i udtryk som "at være i høj kurs", der f.eks. kan bruges om en betroet medarbejder.

Kursværdiens beregning 

Kursen kan angive stykprisen for et værdipapir, som det for eksempel er tilfældet for en aktie, eller prisen i pct. af den pålydende (nominelle) værdi, som det er almindeligt for bl.a. pantebreve. Er prisen (handelsværdien) lig den pålydende værdi, dvs. kursen er 100, kaldes prisen kurs pari.

For valutaers vedkommende er det i bl.a. almindeligt at udtrykke kursen som prisen i den hjemlige valuta for 100 enheder af den fremmede valuta. I andre lande angives kursen omvendt som prisen i fremmed valuta for 100 enheder af den hjemlige valuta.

Spotkurs den nuværende kurs, et værdipapir kan købes eller sælges til på et specifikt tidspunkt og sted; dets eksplicitte værdi. Som kontrast er et værdipapirs futureskurs den forventede værdi af værdipapiret i relation til den nuværende spotkurs og den bestemte tidsramme.

Etymologi 

Ordet stammer via fransk cours fra latin cursus 'løb, forløb', perfektum participium af currere 'løbe'.

Se også 

 Rente

Kilder 

Valutamarked
Værdipapirer
Tau (Rogaland)

Tau er en by i Strand kommune i Rogaland  fylke i Norge. Byen har , og ligger i Ryfylke nordøst for Stavanger og  nordvest for kommunecenteret Jørpeland ved riksvei 13. Tau er et trafikknudepunkt i kommunen. Ved Tau ligger også verdens længste undersøiske tunnel, Ryfylketunnelen der er en del af den kombinerede forbindelse Ryfast. Den åbnede 30. december 2019 og knytter Tau sammen med Stavanger.  Der er også anløb af hurtigbåder for passagertrafik, og bådene korresponderer med bus til Heia, Fiskå, Hjelmeland og Jørpeland. Busserne går også gennem Ryfast til Stavanger. Det ventes at Tau kommer til at få en stærk befolkningsvækst efter åbningen af Ryfast, som erstattede færgeforbindelsen Tau-Stavanger i 2019.

Navn
Navnet er kendt som «Taugir» i 1427 og «af Thawgh» i 1463. Navnet er formentlig afledt af substantivet taug f 'tau' og verbet tøygja 'trække'. Den grundlæggende betydning af ordet tau er 'udstyr til at trække med' – og stednavnet Tau kan i så fald sammenlignes med navnene Drag og Drageid som findes flere steder. Gården Tau ligger mellem fjorden og Bjørheimsvatnet (og længer inde Tysdalsvatnet), og det viser til at både  her blev trukket (ikke seilt eller rodd) mellem fjorden og søer  indenfor.

Historie
Der har været udgravninger af gamle skibsvrag som tyder på at der har vært kommerciel virksomhed på Tau fra tidlig i middelalderen. Ryfylke var primært præget av denne industritype fra 1500/1600-tallet og fremover, men fæstede sig ekstra godt ved Tau.

Krossvatnet øst for vågen er kun 12 m over havniveau og dele af dette indgår som et parkområde i møllehagen. Vandfallet herfra har drevet vandmøllen i lange tider og gjort Tau til et centrum for maling af korn for store deler av Ryfylke.

Med hjælp af tysk teknologi blev der bygget en stor møllevirksomhed i begyndelsen af 1900-tallet. Dette førte til internationale skibsanløb. Disse bragte uforvarende  nye arter til den lokale floraen og man kan fortsat observere fremmede arter i områderne omkring møllen.

Kilder og henvisninger

Byer i Rogaland
Strand